Загадчык літаратурна-драматургічнай часткі Жана Лашкевіч апісвае стандартную сітуацыю, калі ў тэатр прыходзіць малады рэжысёр: той звычайна сутыкаецца з процьмай стрымліваючых момантаў, пачаткоўцу не заўсёды гатовы даверыць пастаноўку на галоўнай сцэне. “Цэнтр творчых праектаў дазволіць моладзі ладзіць эксперыменты, працаваць над драматургіяй, якую без дапрацоўкі рызыкоўна выводзіць на шырокую аўдыторыю. З’явілася магчымасць выпрабаваць на нашым дзіцячым матэрыяле сучасныя тэатральныя формы. Пакуль не замахваемся толькі на бэбі-тэатр”, — распавядае пра планы суразмоўца.